חוק פיצויים לנפגעי תאונות דרכים (תיקון מס' 25), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2546, עמ' 718, 2016-04-07T00:00:00+03:00
חוק פיצויים לנפגעי תאונות דרכים (תיקון מס' 25), התשע"ו–2016 קובע כי הרשות, כהגדרתה בפקודת רכב מנועי [נוסח חדש] התש"ל–1930 תורה על העברה של הכספים העודפים שבחשבון קרנית, מעבר לכספים הנדרשים לה לביצוע תפקידיה לפי חוק, אלא אם קיבלה לכך את אישורה של ועדת החוקה, חוק ומשפט של הכנסת. 
נקבע כי ההעברה תתבצע במישרין או בדרך אחרת שתקבע הרשות והכול בהסכמת שר המשפטים. עוד נקבע כי אם לא הצטברו בחשבון קרנית 350 מיליון ₪ הרשות תהיה רשאית, אך לא חייבת, להעביר כאמור.
לצד חובת העברת הכספים העודפים קובע החוק חובת דיווח של הרשות לוועדת החוקה של הכנסת. הדיווח יכלול נתונים על הסכום שנמצא בקרנית בסוף השנה שקדמה לדיווח; הסכום שהעבירה הקרן למבוטחים בשנה שקדמה למועד הדיווח; וכן הסכום שצפויה הקרן להעביר למבוטחים בשנה שבה נמסר הדיווח והדרך שבה היא צפויה להעבירו.